रायपुर | एसएमएस फुटबॉल क्लब की ओर से 45 दिन का कैंप बीटीआई मैदान में लगाया गया। इसमें विभिन्न आयु वर्ग के 50 से अधिक खिलाड़ी शामिल हुए। क्लब के अध्यक्ष प्रेमचंद लुनावत और उपाध्यक्ष शंकरलाल तंबोली ने बताया कि कैंप में शामिल हुए खिलाड़ियों को निशुल्क प्रशिक्षण दिया गया। खिलाड़ियों को ड्रेस भी दिया गया। क्लब की ओर से अगस्त महीन में अंडर-14, अंडर-17 और अंडर-19 कैटेगरी का टूर्नामेंट आयोजित किया जाएगा। इसमें 25 से अधिक टीमों के शामिल होने की संभावना है। क्लब की ओर से हर साल टूर्नामेंट आयोजित किया जा रहा है।